Diari Oficial de la Generalitat Valenciana


Sumari del DOGV 9312, del 04-04-2022 (2022/2824)

Extracte de la Resolució de 28 de març de 2022, de la rectora de la Universitat d'Alacant, per la qual es convoca la selecció d'estudiants i estudiantes per al Programa de doble màster internacional de la Facultat de Filosofia i Lletres de la Universitat d'Alacant amb L'Université Jean Moulin Lyon 3, en el curs 2022-2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2824


Data del document
:   28-03-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 28 de març de 2022, de la rectora de la Universitat d'Alacant, per la qual es convoca la selecció d'estudiants i estudiantes per al Programa de doble màster internacional de la Facultat de Filosofia i Lletres de la Universitat d'Alacant amb L'Université Jean Moulin Lyon 3, en el curs 2022-2023. [2022/2824]  
BDNS (identif.): 618300.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/618300)  
  
Primer. Persones beneficiàries  
Podran concórrer a aquesta convocatòria persones titulades en grau en Traducció i Interpretació de qualsevol universitat, o títol equivalent, interessades a matricular-se en el màster en Traducció Institucional de la Universitat Alacant en el curs 2022-2023.  
  
Requisits de les persones beneficiàries:  
- Haver obtingut el títol de grau en Traducció i Interpretació en qualsevol universitat, o títol equivalent.  
- Acreditar un nivell B2 d'anglès i francés.  
  
Segon. Objecte  
Seleccionar estudiants del màster en Traducció Institucional de la Facultat de Filosofia i Lletres per a realitzar un intercanvi durant tot el curs acadèmic 2022-2023 amb l'Université Jean Moulin Lió 3 amb la qual existeix un conveni de doble titulació i la concessió d'una ajuda econòmica destinada a sufragar despeses derivades de l'intercanvi, amb la finalitat de promoure la mobilitat internacional dels estudiants de la Facultat de Filosofia i Lletres.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 30 de març de 2022, en la següent url: https://www.boua.ua.es/es/acuerdo/24309  
  
Quarta. Quantia  
La dotació econòmica màxima de la convocatòria és de 1.000 €.  
Es concediran dues places d'intercanvi per a estudiar el curs acadèmic complet, conforme al calendari acadèmic de la universitat de destinació. Les sol·licituds que complisquen els requisits, però no siguen seleccionades després de l'aplicació dels criteris de selecció, quedaran en llista d'espera.  
L'alumnat seleccionat rebrà una ajuda econòmica única de 500 €.  
  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 7 de abril de 2022, i la finalització del mateix serà el 12 de abril de 2022.  
  
Sisé. Altres dades  
Criteris de valoració:  
- Es valorarà amb un 40 % les qualificacions obtingudes en les assignatures de traducció jurídica i econòmica.  
- Es valorarà amb un 20 % el nombre de crèdits cursats en assignatures de traducció jurídica i econòmica.  
- Es valorarà amb un 20 % la mitjana de l'expedient.  
- Es valorarà amb un 20 % haver obtingut el títol de grau en Traducció i Interpretació en la Universitat d'Alacant.  
  
Les sol·licituds es formalitzaran a través del següent formulari online, publicat en la pàgina web de l'Oficina de Mobilitat de la Facultat http://lletres.ua.es/es/movilidad/tablon-de-anuncios.html, al qual s'adjuntarà la següent documentació:  
Egressades o egressats per la UA:  
- DNI, NIE, carta d'identificació o passaport actualitzat  
- Certificat d'acreditació de, almenys, un nivell B2 d'anglès i francès. Aquest certificat no serà necessari si s'acredita aquest nivell amb assignatures superades en el pla d'estudis de la UA segons la taula d'equivalències dassignatures i altres certificats en llengües estrangeres de la Universitat d'Alacant,  
Egressades o egressats per una altra universitat:  
- DNI, NIE, carta d'identificació o passaport actualitzat  
- Títol de grau en Traducció i Interpretació, o rebut pagat delas taxes d'expedició del títol.  
- Certificat acadèmic que incloga la nota mitjana obtinguda.  
- Certificat que acredite, almenys, un nivell B2 d'anglès i francès  
Únicament es valoraran els certificats d'idiomes acceptats pel Servei de Llengües i Cultura de la UA, conforme al Pla d'Acreditació Lingüística de la UA (https://sl.ua.es/es/plan-de-acreditacion-linguistica.html).  
  
  
Alacant, 28 de març de 2022.- La vicerectora de Relacions Internacionals i Cooperació per al Desenvolupament, (p. d. de signatura, R 22.12.2020): Rosa M.ª Martínez Espinosa.